സംസ്ഥാനത്ത് സ്കൂളുകള് നാളെ തുറക്കുന്നു ക്രമീകരണങ്ങളെല്ലാം ഉറപ്പുവരുത്തിയതായി മുഖ്യമന്ത്രി തിരുവനന്തപുരം: സംസ്ഥാനത്ത് നാളെ സ്കൂളുകള് തുറക്കുന്ന സാഹചര്യത്തില് ക്രമീകരണങ്ങളെല്ലാം ഉറപ്പുവരുത്തിയതായി മുഖ്യമന്ത്രി പിണറായി വിജയന്. കുട്ടികള് വിദ്യാലയങ്ങളിലേക്ക് എത്തുമ്ബോള് എല്ലാവരും ഒരുപോലെ മുന്കരുതല് പാലിക്കണം. കൊവിഡ് പശ്ചാത്തലത്തില് മാസ്ക് ധരിക്കുക എന്നത് പ്രധാനമാണെന്നും മുഖ്യമന്ത്രി പറഞ്ഞു വാക്സിന് പരമാവധി എല്ലാവര്ക്കും ലഭ്യമാക്കിയ സാഹചര്യത്തിലാണ് സ്കൂള് തുറക്കാന് സംസ്ഥാന സര്ക്കാര് തീരുമാനമെടുത്തത്. കുട്ടികള് നേരിട്ട് വിദ്യാലയങ്ങളിലേക്ക് എത്തുന്നതോടെ കേരളത്തിന്റെ വിദ്യാഭ്യാസ രംഗത്ത് ഉണര്വുണ്ടാകും. കുട്ടികളുമായി ഇടപെടുന്ന സാഹചര്യത്തില് മാതാപിതാക്കളെല്ലാവരും വാക്സിന് സ്വീകരിക്കണം. എല്ലാവരും ജാഗ്രത പാലിക്കണമെന്നും മുഖ്യമന്ത്രി പറഞ്ഞു കൊവിഡ് പടര്ന്നുപിടിച്ച സാഹചര്യത്തില് വിദ്യാര്ഥികള്ക്കായി സജ്ജീകരിച്ച ഓണ്ലൈന് പഠനം വിജയകരമായിരുന്നു. എല്ലാ വിദ്യാര്ഥികള്ക്കും ഡിജിറ്റല് ഉപകരണങ്ങള് എത്തിക്കാനുള്ള സൗകര്യമൊരുക്കി. കൊവിഡിനെ ഒരുപരിധി വരെ പിടിച്ചുകെട്ടാന് കേരളത്തിന് സാധിച്ചു. ജനങ്ങളുടെ ഒരുമയും ഐക്യവും ഇതിന് മുതല്ക്കൂട്ടായെന്നും മുഖ്യമന്ത്രി പറഞ്ഞു.